Diari Oficial de la Generalitat Valenciana


Sumari del DOGV 6244, del 13-04-2010 (2010/3792)

RESOLUCIÓ d'1 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministeri d'Educació i la Conselleria d'Educació de la Generalitat per a dotar d'auxiliars de conversació a centres educatius de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3792


Data del document
:   01-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * cooperació administrativa
    * ensenyament d'idiomes
    * administració central
    * centre d'ensenyament

RESOLUCIÓ d'1 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministeri d'Educació i la Conselleria d'Educació de la Generalitat per a dotar d'auxiliars de conversació a centres educatius de la Comunitat Valenciana.  
 [2010/3792]  
El Ministerio de Educación i la Conselleria d'Educació de la Generalitat han subscrit, després de la tramitació prèvia reglamentària, el 30 de desembre de 2009, el conveni de col·laboració per a dotar d'auxiliars de conversació a centres educatius de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0485/2010, i que figura com a annex d'esta resolució.  
València, 1 d'abril de 2010.- El director general del Secretariat del Consell: Ángel Mompó Romero.  
Conveni de col·laboració entre el Ministeri d'Educació i la Conselleria d'Educació de la Generalitat per a dotar d'auxiliars de conversació a centres educatius de la comunitat autònoma valenciana.  
Intervenen  
D'una banda, Ángel Gabilondo Pujol, ministre d'Educació, en virtut del seu nomenament pel Reial Decret 556/2009, de 7 d'abril i de les competències atribuïdes per l'article 13.3 de la Llei 6/97, de 14 d'abril d'Organització i Funcionament de l'administració General de l'Estat.  
I d'una altra, Alejandro Font de Mora Turón com a conseller d'Educació, nomenat en virtut del Decret 7/2007, de 28 de juliol, del president de la Generalitat, autoritzat per a este acte per l'Acord del Consell amb data 27 de novembre de 2009 i actuant en nom de la Generalitat, d'acord amb el que establix l'art. 17 f) de la Llei 5/1983, de 30 de desembre, del Consell.  
Exposen  
I. Que al Ministeri d'Educació, en virtut del que preveu el Reial Decret 1027/1993, de 25 de juny, pel qual es regula l'acció educativa a l'exterior, li correspon, entre altres accions, potenciar la projecció de l'educació i la cultura espanyoles a l'exterior, i integra esta acció educativa en el marc més ampli de la promoció i difusió de la cultura i de la llengua espanyoles i de la cooperació internacional.  
Que el citat Reial Decret preveu, en l'article 25, que l'acció educativa a l'exterior es podrà desenrotllar per mitjà de la subscripció de convenis de col·laboració, la finalitat dels quals s'orienta a la difusió de l'espanyol, amb tot tipus d'institucions.  
II. Que, en aplicació dels convenis bilaterals de cooperació cultural, científica i tècnica entre Espanya i Àustria, Bèlgica, la Xina, França, Irlanda, Itàlia, Portugal, República Federal d'Alemanya, Regne Unit i Nova Zelanda i dels memoràndums subscrits amb diversos Estats dels Estats Units i Canadà, el Ministeri d'Educació ha gestionat anualment la presència i la col·laboració d'auxiliars de conversació en diversos centres educatius espanyols, incloent centres de la Comunitat Valenciana.  
III. Que correspon a la Generalitat, d'acord amb l'article 53.1 de l'Estatut d'Autonomia, aprovat per la Llei Orgànica 5/1982, d'1 de juliol, modificada per la Llei Orgànica 1/2006, d'1 d'abril, la competència compartida en ensenyança, en tota la seua extensió, nivells i graus, modalitats i especialitats.  
Que la Conselleria d'Educació de la Generalitat impulsa i recolza el foment de l'aprenentatge de llengües estrangeres als centres educatius del seu àmbit de gestió. En este sentit, s'ha considerat necessari incloure l'ampliació dels recursos dels centres per mitjà d'una major dotació d'auxiliars de conversació en estos centres.  
Acorden  
Primer. Objecte del conveni  
El present conveni té com a objecte incrementar la dotació d'auxiliars de conversació destinats en centres educatius de la Comunitat Valenciana, en el curs 2009-2010. L'increment ascendirà a un màxim de 50 auxiliars d'anglés, per a l'esmentat curs, que es podran augmentar o disminuir en els anys successius, per mitjà de nous convenis.  
Segon. Mesures de gestió  
Amb esta finalitat, el Ministeri d'Educació adoptarà les mesures oportunes per a seleccionar el nombre d'auxiliars de conversació que necessite la Conselleria d'Educació de la Generalitat en els cursos respectius.  
A estos efectes, per al curs 2009-2010, el Ministeri d'Educació proporcionarà, en el marc dels acords anteriorment citats, un nombre de fins a 50 auxiliars de conversació en llengua anglesa, que seran destinats per la Conselleria d'Educació de la Generalitat per a prestar servici als centres educatius del seu àmbit de gestió.  
Tercer. Règim  
Els auxiliars de conversació que s'incorporen als centres educatius de la Comunitat Valenciana es regiran per les mateixes condicions que aquells gestionats directament pel Ministeri d'Educació, i que figuren en l'Orde ECI/1305/2005 de 20 d'abril de 2005, de bases reguladores de la concessió de subvencions públiques en règim de concurrència competitiva (BOE de 12 de maig) o norma que la substituïsca.  
A este respecte, el Ministeri d'Educació i la Conselleria d'Educació de la Generalitat col·laboraran en l'organització del curs d'acollida dels auxiliars de conversació destinats als seus centres educatius.  
Quart. Finançament  
El finançament del gasto que suposa l'esmentat increment de fins a un màxim de 50 auxiliars de conversació en llengua anglesa, durant el curs 2009-2010 serà assumit a càrrec dels pressupostos de la Generalitat i cobrirà els conceptes següents:  
- Una ajuda mensual de 700,00 euros per auxiliar des de l'1 d'octubre de 2009 fins al 31 de maig del 2010.  
- Una pòlissa d'assegurances d'accidents, responsabilitat civil i d'atenció sanitària a favor dels becaris seleccionats, mentre estiguen en l'exercici de les seues funcions  
La Conselleria d'Educació de la Generalitat abonarà els gastos a què es fa referència a càrrec de la línia pressupostària T7446000 del programa 24.57.53.938.70, del capítol IV, fins un màxim de 110.000 €, dels Pressupostos de la Generalitat para 2009 i, a càrrec de la mateixa línia i programa dels Pressupostos de la Generalitat per a 2010, fins un màxim de 175.000 €, supeditat a l'existència de crèdit adequat i suficient  
Quint. Comissió de seguiment  
Per a la coordinació de les activitats referides als objectius previstos en el present conveni es crearà, si és el cas, una comissió de coordinació i seguiment que estarà formada pels representants, en el número que es jutge convenient, de la Conselleria d'Educació de la Generalitat Valenciana i de la Subdirecció General de Cooperació Internacional del Ministeri d'Educació. La Comissió es reunirà, si és el cas, sempre que ho sol·licite qualsevol de les parts interessades, a fi d'examinar els resultats de les activitats realitzades.  
Sext. Vigència  
El present conveni estarà vigent fins al 30 de juny del 2010, i podrà ser prorrogat al terme del dit termini per mitjà d'una addenda on es fixe el finançament necessari per a les activitats del curs escolar 2010-2011, així com el nombre d'auxiliars necessaris per al mencionat curs escolar, i tot això condicionat a les disponibilitats pressupostàries en l'exercici econòmic 2010.   
Sèptim. Causes de resolució  
Seran causes de resolució del present conveni el mutu acord entre les parts o l'incompliment per alguna d'estes de les clàusules d'este conveni.  
Octau. Legislació aplicable i jurisdicció competent  
El present conveni queda sotmés al que disposa la Llei 38/2003 de 7 de novembre, General de Subvencions (LGS), per la qual cosa els beneficiaris de les subvencions o ajudes estaran obligats a complir, en especial, allò que s'ha disposat en els seus articles 13 i 37; té naturalesa administrativa, i el règim jurídic aplicable al mateix és l'establit en el títol I de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A este conveni no li és aplicable la Llei 30/2007, de 30 d'octubre, de Contractes del Sector Públic, d'acord amb allò que s'ha establit en l'article 4.1. c) No obstant això, segons disposa expressament l'article 4.2, s'aplicaran els principis de la Llei a la resolució dels dubtes i llacunes que poguera plantejar el compliment del present conveni.  
Qualssevol qüestions que se susciten quant a l'aplicació, interpretació i a efectes del present conveni que no hagen pogut ser dirimides per la comissió de seguiment creada a este efecte, es resoldran davant de l'Audiència Nacional, segons els articles 11.1 c) en relació amb el 10.1 g), ambdós de la Llei 29/1998, de 13 de juliol, de la jurisdicció contenciosa administrativa.   
I perquè així conste, es firma en dos exemplars.  
30 de desembre de 2009  
